ประกาศกระทรวงมหาดไทยเรื่อง การอนุญาตให้คนต่างด้าวบางจําพวกเข้ามาอยู่ในราชอาณาจักรเป็นกรณีพิเศษสําหรับผู้ที่ประสงค์จะเข้ามาพํานักระยะยาว ตามมติคณะรัฐมนตรีเมื่อวันที่ 22 พฤศจิกายน พ.ศ. 2559-------------------------------------------------------- โดยที่เป็นการสมควรอนุญาตให้คนต่างด้าวซึ่งประสงค์จะเข้ามาพํานักระยะยาว ในราชอาณาจักรเป็นกรณีพิเศษ อาศัยอํานาจตามความในมาตรา 5 แห่งพระราชบัญญัติคนเข้าเมือง พ.ศ. 2522 ซึ่งแก้ไขเพิ่มเติมโดยประกาศคณะรักษาความสงบแห่งชาติ ฉบับที่ 87/2557 เรื่อง การแก้ไขเพิ่มเติมผู้รักษาการตามกฎหมายที่เกี่ยวข้องกับอํานาจหน้าที่ของเจ้าพนักงานตํารวจ ลงวันที่ 10 กรกฎาคม พุทธศักราช 2557 และมาตรา 17 แห่งพระราชบัญญัติคนเข้าเมือง พ.ศ. 2522 นายกรัฐมนตรีและรัฐมนตรีว่าการกระทรวงมหาดไทย โดยอนุมัติของคณะรัฐมนตรี เมื่อวันที่ 22 พฤศจิกายน พ.ศ. 2559 จึงออกประกาศไว้ ดังต่อไปนี้ข้อ ๑ คนต่างด้าวซึ่งประสงค์จะเข้ามาพํานักระยะยาวในราชอาณาจักรเป็นกรณีพิเศษตามประกาศนี้ ต้องมีคุณสมบัติ ดังต่อไปนี้ (1) มีอายุตั้งแต่ห้าสิบปีบริบูรณ์ขึ้นไป (2) เป็นผู้ถือหนังสือเดินทางหรือเอกสารที่ใช้แทนหนังสือเดินทางของประเทศที่ตนมีสัญชาติต่อไปนี้ (1) ญี่ปุ่น (2) เครือรัฐออสเตรเลีย (3) ราชอาณาจักรเดนมาร์ก (4) สาธารณรัฐฟินแลนด์ (5) สาธารณรัฐฝรั่งเศส (6) สหพันธ์สาธารณรัฐเยอรมนี (7) สาธารณรัฐอิตาลี (8) ราชอาณาจักรเนเธอร์แลนด์ (9) ราชอาณาจักรนอร์เวย์ (10) ราชอาณาจักรสวีเดน (11) สมาพันธรัฐสวิส (12) สหราชอาณาจักรบริเตนใหญ่และไอร์แลนด์เหนือ (13) แคนาดา และ(14) สหรัฐอเมริกา (3) มีเงินฝากประจําในธนาคารพาณิชย์ไทยที่ตั้งอยู่ในประเทศไทย หรือมีเงินฝากประจําในธนาคารพาณิชย์ไทยที่ตั้งอยู่ในประเทศไทยและมีรายได้ประจําต่อปี ดังนี้ (ก) มีเงินฝากประจําเป็นมูลค่าเทียบอัตราแลกเปลี่ยนเป็นเงินไทยไม่น้อยกว่าสามล้านบาท หรือ (ข) มีเงินฝากประจําเป็นมูลค่าเทียบอัตราแลกเปลี่ยนเป็นเงินไทยไม่น้อยกว่าหนึ่งล้านแปดแสนบาท และมีรายได้ประจําต่อปีไม่น้อยกว่าหนึ่งล้านสองแสนบาท และจะต้องมีเงินฝากไม่น้อยกว่าสามล้านบาทภายในกําหนดระยะเวลาหนึ่งปี ทั้งนี้ ให้คงเงินในบัญชีตามวรรคหนึ่งไว้เป็นระยะเวลาไม่น้อยกว่าหนึ่งปี เมื่อครบระยะเวลาดังกล่าวแล้วให้ถอนเงินนั้นได้ ทั้งนี้ จะต้องมีเงินฝากเหลือในบัญชีไว้ไม่น้อยกว่าหนึ่งล้านห้าแสนบาท ซึ่งการถอนเงินฝากจะถอนเงินได้เพื่อเป็นค่าใช้จ่าย เช่น ค่ารักษาพยาบาล ซื้อคอนโดมิเนียม ซื้อยานพาหนะ และการศึกษาของบุตร ในราชอาณาจักรเท่านั้น (4) มีเอกสารหรือหลักฐานรับรองความประพฤติ หรือหนังสือรับรองประวัติอาชญากรรมจากประเทศที่คนต่างด้าวถือสัญชาติ และหากคนต่างด้าวมีถิ่นพํานักถาวรอยู่ในประเทศอื่นต้องมีเอกสารดังกล่าวจากประเทศที่คนต่างด้าวมีถิ่นพํานักถาวรด้วย และ (5) มีกรมธรรม์ประกันสุขภาพของไทยคุ้มครองตลอดระยะเวลาที่พํานักในราชอาณาจักรโดยมีจํานวนเงินเอาประกันภัยสําหรับค่ารักษาพยาบาลในกรณีผู้ป่วยนอกไม่น้อยกว่าสี่หมื่นบาท และในกรณีผู้ป่วยในไม่น้อยกว่าสี่แสนบาทข้อ ๒ คู่สมรสของคนต่างด้าวที่ชอบด้วยกฎหมายสามารถติดตามเข้ามาพํานักระยะยาวในราชอาณาจักรได้ โดยต้องมีคุณสมบัติตามข้อ 1 (2) (3) (4) และ (5)ข้อ ๓ บุตรที่ชอบด้วยกฎหมายที่มีอายุไม่เกินยี่สิบปีบริบูรณ์ สามารถติดตามมาพํานักในราชอาณาจักร โดยมีสิทธิได้รับการตรวจลงตราประเภทคนอยู่ชั่วคราว และต้องมีคุณสมบัติตามข้อ 1 (5)ข้อ ๔ คนต่างด้าวตามข้อ 1 ข้อ 2 และข้อ 3 มีสิทธิได้รับการตรวจลงตราประเภทคนอยู่ชั่วคราวประเภทพํานักระยะยาว โดยมีรหัสกํากับ Non - O-X จากสถานเอกอัครราชทูต สถานกงสุลไทยในต่างประเทศ หรือจากกระทรวงการต่างประเทศ หรือจากสํานักงานตรวจคนเข้าเมือง สําหรับใช้ได้ไม่จํากัดจํานวนครั้ง อายุการใช้งานการตรวจลงตราห้าปี โดยเสียค่าธรรมเนียมการตรวจลงตราครั้งละหนึ่งหมื่นบาทข้อ ๕ เมื่อคนต่างด้าวตามข้อ 1 ข้อ 2 และข้อ 3 เดินทางเข้ามาในราชอาณาจักร ให้พนักงานเจ้าหน้าที่ตรวจคนเข้าเมืองตรวจอนุญาตให้พํานักอยู่ในราชอาณาจักรเป็นเวลาไม่เกินห้าปีตามอายุการตรวจลงตราข้อ ๖ การอนุญาตให้อยู่ต่อในราชอาณาจักรเป็นการชั่วคราว ภายหลังจากที่ครบกําหนดเวลาอนุญาตตามข้อ 5 แล้ว ให้พนักงานเจ้าหน้าที่ตรวจคนเข้าเมืองมีอํานาจอนุญาตให้อยู่ต่อไปอีกไม่เกินห้าปีและยื่นคําขอตามแบบที่กําหนดตามกฎกระทรวงว่าด้วยการกําหนดแบบเอกสารตามกฎหมายว่าด้วยคนเข้าเมือง และวิธีการขอหลักฐานการแจ้งออกไปนอกราชอาณาจักรเพื่อกลับเข้ามาอีก และการขอกลับเข้ามามีถิ่นที่อยู่ในราชอาณาจักรตามเดิม พร้อมทั้งเสียค่าธรรมเนียมรายละหนึ่งหมื่นบาทข้อ ๗ ให้คนต่างด้าวตามข้อ 1 ข้อ 2 และข้อ 3 ดําเนินการแจ้งที่พักอาศัยต่อพนักงานเจ้าหน้าที่ตรวจคนเข้าเมืองเมื่อพํานักในราชอาณาจักรครบกําหนดเก้าสิบวัน และต่อไปให้กระทําเช่นเดียวกันทุกระยะเก้าสิบวันข้อ ๘ การตรวจอนุญาตให้คนต่างด้าวเข้ามาในราชอาณาจักรตามข้อ 5 การอนุญาตให้อยู่ต่อในราชอาณาจักรเป็นการชั่วคราวตามข้อ 6 และการแจ้งที่พักอาศัยของคนต่างด้าวตามข้อ 7 ให้เป็นไปตามที่สํานักงานตรวจคนเข้าเมืองกําหนดข้อ ๙ คนต่างด้าวที่ประสงค์จะทํางานเป็นอาสาสมัครเพื่อช่วยเหลือภารกิจของหน่วยงานราชการและสถานสาธารณกุศลให้สามารถทํางานดังกล่าวได้ ภายใต้บทบัญญัติของกฎหมายว่าด้วยการทํางานของคนต่างด้าวข้อ ๑๐ การอนุญาตให้คนต่างด้าวอยู่ในราชอาณาจักรเป็นการชั่วคราวเป็นอันสิ้นผลในกรณี ดังต่อไปนี้ (1) ไม่เป็นไปตามหลักเกณฑ์และเงื่อนไขตามข้อ 1 (3) (2) ไม่มีกรมธรรม์ประกันสุขภาพตามข้อ 1 (5) (3) ทํางานโดยไม่ได้รับอนุญาต (4) มีพฤติการณ์น่าเชื่อว่าเป็นภัยต่อสังคมหรือจะก่อเหตุร้ายให้เกิดอันตรายต่อความสงบสุขหรือความปลอดภัยของประชาชนหรือความมั่นคงแห่งราชอาณาจักร การสิ้นผลการอนุญาตให้อยู่ในราชอาณาจักรได้เป็นการชั่วคราวให้หมายรวมถึงคู่สมรสและบุตรด้วย ให้พนักงานเจ้าหน้าที่ตรวจคนเข้าเมืองดําเนินการตรวจสอบตามวรรคหนึ่งทุกระยะหนึ่งปีนับแต่วันที่ได้รับอนุญาตให้อยู่ในราชอาณาจักรเป็นการชั่วคราวข้อ ๑๑ คนต่างด้าวตามข้อ 1 ข้อ 2 และข้อ 3 ที่ได้รับอนุญาตให้อยู่ในราชอาณาจักรประเภทอื่นใด ต่อมามีความประสงค์จะขอรับการตรวจลงตราเพื่ออยู่ในราชอาณาจักรเป็นการชั่วคราวตามประกาศนี้ ให้สามารถกระทําได้ข้อ ๑๒ การดําเนินการตามประกาศนี้ให้เป็นไปตามหลักเกณฑ์ วิธีการ และเงื่อนไขที่กระทรวงการต่างประเทศหรือสํานักงานตรวจคนเข้าเมืองกําหนดแล้วแต่กรณีข้อ ๑๓ ประกาศนี้ ให้ใช้บังคับเมื่อพ้นกําหนดหกสิบวันนับแต่วันประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 26 พฤษภาคม พ.ศ. 2560 พลเอก ประยุทธ์ จันทร์โอชานายกรัฐมนตรี พลเอก อนุพงษ์ เผ่าจินดารัฐมนตรีว่าการกระทรวงมหาดไทย